《感遇》
清代·华龙翔

戛戛高冈梧，孤干修以直。疏阴不自庇，虫蚁争蠹蚀。

铿然遭斧斤，谓是中琴瑟。朱弦徽黄金，绮囊护丹漆。

知音世所希，俗耳聪若窒。何似摧为薪，犹足供鼎食。

作者简介：字丕光，江南无锡人。诸生。予未识丕光，杜云川太史为予言，同人赋诗，丕光诗成，众俱敛手，邑中才人也。后华生汉畿授予遗稿，寻味之，果如云川之言。